Ontvoerde meisie gered danksy vinnige optrede | Maroela Media
'n 14-jarige meisie is veilig ná 'n ontvoering gevind, danksy vinnige optrede deur die polisie in Limpopo.
Kol. Moatshe Ngoepe, woordvoerder van die polisie, het gesê genl.maj. Samuel Mokgonyana, bevelvoerder van die Seshego-polisie, het Sondag 'n taakspan ontplooi ná hulle 'n wenk ontvang het van die lede van die gemeenskap waar die slagoffer dalk kan wees.
"Die meisie is in 'n plakkershut in Seshego gevind. 'n 37-jarige verdagte het van die toneel gevlug, maar hy is vroeg vanoggend aangekeer waar hy ook in Seshego weggekruip het," het Ngoepe bygevoeg.
Die meisie is verlede week as vermis aangemeld deur haar gesin toe sy nie teruggekeer het huis toe nie. 'n Voorlopige ondersoek het onthul die verdagte, wat aan die slagoffer bekend is, het haar herhaaldelik verkrag tydens die periode wat sy by hom was.
"'n Saak van verkragting en ontvoering is teen die man aanhangig gemaak. Hy sal binnekort in die Seshego-landdroshof verskyn."
Genl.maj. Jan Scheepers, waarnemende provinsiale polisiekommissaris, het die bevelvoerder en sy span geloof vir hul vinnige optrede in 'n ingewikkelde saak.
Mag hy hard ,deeglik en lank gestraf word.en im die gevangenis sy beloning vir sy dade by herhaling ontvang.
Sies sy is maar 14 jaar oud.
So jammer vir jou my kind.
Sê ek ook . . .
Ons leef in die sg. Beskaafde wereld waar slegs die " doodstraf" as onbeskaafd beskou word. Bekamping can geweldadige misdaad reen vrouens en kinders word omskep in " politieke rally's) en strawwe is nie voldoende nie.
Sorry girl; your life hasn't even started yet and your innocence has been taken away. You are scarred for the rest of your life. We can only pray for you.
Dis baie erg, dis n kind, jy verwoes haar lewe… mag jy swaar gestraf word! Uit die sameleweing vir ewig verwyder word..